ถ้าผีมีจริง เราเอาผีมาใช้แรงงานได้หรือไม่?
ฉันคิดว่าน่าจะได้ แต่ก่อนนำผีมาใช้แรงงานต้องมีผีก่อน แล้วต้องมีกฎหมายรองรับว่า สามารถนำผีไปใช้แรงงานได้ รวมถึงการขึ้นทะเบียน และภาษีต่าง ๆ ที่เกิดจากการใช้แรงงานผีแทนที่จะใช้แรงงานมนุษย์ ยังไม่รวมถึงกฎหมายความคุ้มครองเกี่ยวกับผี ที่พัก และหน่วยงานบังคับใช้กฎหมาย ถ้าผีทำร้ายมนุษย์ หรือ มนุษย์ทำร้ายผี เช่น ห้ามมนุษย์ประดับเครื่องรางของขลัง, ห้ามทำประเพณีเชิญดวงวิญญาณภายนอก, ห้ามนำนักบวชเข้ามาที่ ๆ ผีทำงานหรือที่พักอยู่อาศัย, สิทธิ์ได้รับส่วนบุญประจำปี, สิทธิ์ลาพักในวันที่มีความหมายของดวงวิญญาณ, หน่วยงานปราบผีที่ดุร้ายที่พร้อมทำงาน 24 ชั่วโมง และรวมถึงการพูดคุยทำความเข้าใจเจ้าที่ให้เรียบร้อยก่อนรับผีเข้าที่ทำงาน เป็นต้น
แบบนี้เราต้องจ่ายประกันสังคมให้ผีด้วยไหม
เราจำเป็นต้องตีความเสียก่อนว่า ผีนับเป็นแรงงานหรือไม่ ถ้าผีเป็นแรงงานก็สมควรจะได้รับการคุ้มครองตามกฎหมายแรงงาน และนายจ้างก็จะต้องจ่ายประกันสังคมให้ด้วย
โอเค เป็นเรื่องที่น่าสนใจนะนี่